ddrg/super_eurlex huggingface dataset:
Kommissionens beslutning

af 27. november 2001

om forlængelse af gyldighedsperioden for beslutning 1999/178/EF om miljøkriterierne for tildeling af Fællesskabets miljømærke til tekstilprodukter

(meddelt under nummer K(2001) 3680)

(EØS-relevant tekst)

(2001/831/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 4 og 6, og

ud fra følgende betragtninger:

(1) I forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) I henhold til artikel 4 i forordning (EF) nr. 1980/2000 skal der fastsættes specifikke miljømærkekriterier for hver produktgruppe. En gennemgang af miljømærkekriterierne og af de krav til vurdering og verifikation, der er knyttet til kriterierne, skal finde sted i god tid inden udløbet af gyldighedsperioden for de kriterier, der er specificeret for hver produktgruppe, og skal resultere i et forslag til forlængelse, tilbagetrækning eller revision.

(3) Med beslutning 1999/178/EF(2) opstillede Kommissionen kriterierne for tildeling af Fællesskabets miljømærke til tekstilprodukter, der i henhold til artikel 3 udløber den 28. februar 2002.

(4) Efter en gennemgang viste det sig hensigtsmæssigt at forlænge gyldighedsperioden for definitionen af produktgruppen og miljøkriterierne i uændret form i en periode på atten måneder, således at virksomheder, der har fået tildelt miljømærket, fortsat kan benytte miljømærket, i alt fald indtil revisionen af beslutning 1999/178/EF er afsluttet.

(5) Gyldighedsperioden, der er fastsat i artikel 3 i beslutning 1999/178/EF, bør derfor forlænges.

(6) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Den gyldighedsperiode, der er fastsat i artikel 3 i beslutning 1999/178/EF, for produktgruppedefinitionen og kriterierne for produktgruppen, der er tildelt den administrative kode 016, forlænges frem til den 31. august 2003.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. november 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 57 af 5.3.1999, s. 21.
Kommissionens beslutning

af 27. november 2001

om forlængelse af gyldighedsperioden for beslutning 1999/179/EF om miljøkriterierne for tildeling af Fællesskabets miljømærke til fodtøj

(meddelt under nummer K(2001) 3681)

(EØS-relevant tekst)

(2001/832/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 4 og 6, og

ud fra følgende betragtninger:

(1) I forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) I henhold til artikel 4 i forordning (EF) nr. 1980/2000 skal der fastsættes specifikke miljømærkekriterier for hver produktgruppe. En gennemgang af miljømærkekriterierne og af de krav til vurdering og verifikation, der er knyttet til kriterierne, skal finde sted i god tid inden udløbet af gyldighedsperioden for de kriterier, der er specificeret for hver produktgruppe, og skal resultere i et forslag til forlængelse, tilbagetrækning eller revision.

(3) Med beslutning 1999/179/EF(2) opstillede Kommissionen kriterierne for tildeling af Fællesskabets miljømærke til fodtøj, der i henhold til artikel 3 udløber den 28. februar 2002.

(4) Efter en gennemgang viste det sig hensigtsmæssigt at forlænge gyldighedsperioden for definitionen af produktgruppen og miljøkriterierne i uændret form i en periode på atten måneder, således at virksomheder, der har fået tildelt miljømærket, fortsat kan benytte miljømærket, i alt fald indtil revisionen af beslutning 1999/179/EF er afsluttet.

(5) Gyldighedsperioden, der er fastsat i artikel 3 i beslutning 1999/179/EF, bør derfor forlænges.

(6) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Den gyldighedsperiode, der er fastsat i artikel 3 i beslutning 1999/179/EF, for produktgruppedefinitionen og kriterierne for produktgruppen, der er tildelt den administrative kode 017, forlænges frem til den 31. august 2003.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. november 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 57 af 5.3.1999, s. 31.
Kommissionens beslutning

af 23. november 2001

om listen over virksomheder i Litauen, der er godkendt til indførsel af fersk kød til EF

(meddelt under nummer K(2001) 3704)

(EØS-relevant tekst)

(2001/827/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og nr. 3763/91 (Poseidom)(2), særlig artikel 4, stk. 1, og artikel 18, stk. 1, litra a) og b), og

ud fra følgende betragtninger:

(1) Virksomheder i tredjelande kan ikke opnå godkendelse til at udføre fersk kød til EF, medmindre de opfylder de generelle og særlige betingelser i nævnte direktiv.

(2) Sagkyndige fra EF har under et besøg i Litauen konstateret, at dyresundhedssituationen her er lige så god som i medlemsstaterne, især hvad angår sygdomme, der kan overføres via kød, og at kontrollen med produktionen af fersk kød gennemføres tilfredsstillende.

(3) I henhold til artikel 4, stk. 3, i direktiv 72/462/EØF har Litauen fremsendt en liste over virksomheder, der er godkendt til udførsel til EF.

(4) Af EF-kontrolbesøg på stedet fremgår det, at disse virksomheders hygiejnenormer er tilstrækkelige, og at de derfor kan optages på en første liste over virksomheder udarbejdet i henhold til artikel 4, stk. 1, i nævnte direktiv, hvorfra indførsel af fersk kød kan tillades.

(5) Indførsel af fersk kød fra virksomhederne på listen i bilaget til denne beslutning er fortsat undergivet de allerede fastsatte betingelser, de almindelige betingelser i traktaten og navnlig de øvrige EF-veterinærforskrifter for sundhedsbeskyttelse.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De i bilaget anførte virksomheder i Litauen godkendes til udførsel af fersk kød til EF.

2. Indførsel fra disse virksomheder er fortsat undergivet de EF-veterinærbestemmelser, der er fastsat andetsteds, især bestemmelserne om sundhedsbeskyttelse.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. november 2001.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

BILAG

Land: Litauen

>TABELPOSITION>
Rådets afgørelse

af 8. november 2001

om udnævnelse af medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene

(2001/C 327/01)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene(1), senest ændret ved forordning (EØF) nr. 1947/93(2), særlig artikel 6,

under henvisning til den kandidatliste, som hver af medlemsstaternes regeringer (for så vidt angår regeringsrepræsentanterne) og Kommissionen (for så vidt angår repræsentanterne for arbejdstagernes og arbejdsgivernes faglige organisationer) har fremlagt, og

ud fra følgende betragtninger:

(1) Rådet har ved afgørelse af 19. oktober 1998(3) udnævnt medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene for perioden fra den 19. oktober 1998 til den 18. oktober 2001.

(2) Der bør for en treårig periode udnævnes de medlemmer og suppleanter, der skal repræsentere medlemsstaternes regeringer samt arbejdstagernes og arbejdsgivernes faglige organisationer.

(3) Det tilkommer Kommissionen at udnævne sine egne repræsentanter til bestyrelsen -

TRUFFET FØLGENDE AFGØRELSE:

Artikel 1

Til medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene udnævnes for perioden fra den 19. oktober 2001 til den 18. oktober 2004:

I. REGERINGSREPRÆSENTANTER

>TABELPOSITION>

II. REPRÆSENTANTER FOR ARBEJDSTAGERNES FAGLIGE ORGANISATIONER

>TABELPOSITION>

III. REPRÆSENTANTER FOR ARBEJDSGIVERNES FAGLIGE ORGANISATIONER

>TABELPOSITION>

Artikel 2

Rådet vil senere udnævne de medlemmer, som Irland endnu ikke har indstillet.

Artikel 3

Denne afgørelse offentliggøres til orientering i De Europæiske Fællesskabers Tidende.

Udfærdiget i Bruxelles, den 8. november 2001.

På Rådets vegne

E. Boutmans

Formand

(1) EFT L 139 af 30.5.1975, s. 1.

(2) EFT L 181 af 23.7.1993, s. 13.

(3) EFT C 336 af 4.11.1998, s. 1.
Kommissionens beslutning

af 16. november 2001

om en overgangsperiode for Danmark til at tilpasse dets regnskabssystem til Europa-Parlamentets og Rådets forordning (EF) nr. 2516/2000

(meddelt under nummer K(2001) 3637)

(Kun den danske udgave er autentisk)

(2001/809/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 2516/2000 af 7. november 2000 om ændring af de fælles principper i det europæiske national- og regionalregnskabssystem i Det Europæiske Fællesskab (ENS 95) for så vidt angår skatter og bidrag til sociale ordninger og om ændring af Rådets forordning (EF) nr. 2223/96(1), særlig artikel 7, stk. 2,

under henvisning til anmodning fra Danmark af 9. august 2001, og

ud fra følgende betragtninger:

(1) Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (ENS 95)(2), senest ændret ved forordning (EF) nr. 2516/2000 udgør referencerammen for de fælles standarder, definitioner, klassifikationer og regnskabsregler, der skal anvendes ved udarbejdelsen af medlemsstaternes regnskaber til opfyldelse af Fællesskabets statistiske behov, således at der kan opnås resultater, som er sammenlignelige medlemsstaterne imellem.

(2) Forordning (EF) nr. 2516/2000 sikrer bedre sammenlignelighed og gennemsigtighed medlemsstaterne imellem ved registreringen af skatter og bidrag til sociale ordninger i ENS 95 med henblik på proceduren i forbindelse med uforholdsmæssigt store underskud. Den indeholder en bestemmelse om, at den offentlige sektors nettolåntagning/nettolångivning ikke må omfatte skatter og bidrag til sociale ordninger, som ikke vil kunne oppebæres.

(3) I henhold til forordning (EF) nr. 2516/2000 kan medlemsstaterne anmode Kommissionen om en overgangsperiode på højst to år til at tilpasse deres regnskabssystemer til denne forordning.

(4) Ved brev af 9. august 2001 har de danske myndigheder anmodet om en overgangsperiode på to år til at tilpasse deres regnskabssystemer til forordning (EF) nr. 2516/2000.

(5) Danmark har i mange år baseret registreringen i sit nationalregnskab af skatter og bidrag til sociale ordninger på ansættelser og angivelser. Danmark har over for Kommissionen tilstrækkelig behørigt dokumenteret behovet for at forbedre sit kendskab til disse indtægters størrelse for at kunne tilpasse sine regnskabssystemer til forordning (EF) nr. 2516/2000. Dette kræver involvering af alle landets berørte offentlige myndigheder.

(6) Anmodningen fra Danmark bør derfor imødekommes -

VEDTAGET FØLGENDE BESLUTNING:

Artikel 1

Danmark indrømmes en overgangsperiode til at tilpasse sine regnskabssystemer til forordning (EF) nr. 2516/2000 senest den 7. december 2002.

Artikel 2

Denne beslutning er rettet til Kongeriget Danmark.

Udfærdiget i Bruxelles, den 16. november 2001.

På Kommissionens vegne

Pedro Solbes Mira

Medlem af Kommissionen

(1) EFT L 290 af 17.11.2000, s. 1.

(2) EFT L 310 af 30.11.1996, s. 1.
Rådets afgørelse

af 23. juli 2001

om indgåelse af en aftale i form af brevveksling mellem Det Europæiske Fællesskab og Republikken Estland om ophævelse af protokol nr. 1 om handel med tekstilvarer og beklædningsgenstande til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side

(2001/797/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger om en bilateral aftale i form af brevveksling om ophævelse af protokol 1 om handel med tekstilvarer og beklædningsgenstande til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side(1).

(2) Aftalen i form af brevveksling bør godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen i form af brevveksling om ophævelse af protokol nr. 1 om handel med tekstilvarer og beklædningsgenstande til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 23. juli 2001.

På Rådets vegne

A. Neyts-Uyttebroeck

Formand

(1) EFT L 68 af 9.3.1998, s. 3.
Kommissionens beslutning

af 10. december 2001

om ændring af beslutning 2001/649/EF om ydelse af produktionsstøtte for spiseoliven i Grækenland

(meddelt under nummer K(2001) 3962)

(Kun den græske udgave er autentisk)

(2001/880/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 5, stk. 4, og

ud fra følgende betragtninger:

(1) I henhold til artikel 5 i Kommissionens beslutning 2001/649/EF af 9. august 2001 om ydelse af produktionsstøtte for spiseoliven i Grækenland(3) skal der indgives en supplerende erklæring ud over dyrkningserklæringen eller eventuelt en ny erklæring. For at harmonisere procedurerne og undgå at anvende forskellige bilag for olivenolie og spiseoliven bør der anvendes samme type dyrkningserklæring.

(2) Ifølge artikel 3 i beslutning 2001/649/EF svarer 100 kg forarbejdede spiseoliven til 13 kg olivenolie. Der findes dog tilberedninger af tørrede spiseoliven, der adskiller sig mærkbart fra denne koefficient. For disse særlige tilberedninger bør der fastsættes en anden koefficient, der tager hensyn til det meget lavere vandindhold i de forarbejdede oliven.

(3) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

I beslutning 2001/649/EF foretages følgende ændringer:

1) Artikel 5, stk. 1 og 2, affattes således: "Med henblik på ydelse af produktionsstøtte for spiseoliven skal producenten have indgivet en dyrkningserklæring i henhold til artikel 1, 2 og 3 i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie.".

2) I artikel 3, stk. 1, indsættes følgende: "Når det gælder oliven, der præsenteres i tørret stand efter at være blevet forarbejdet, og som vejer mindst 20 % mindre end de modtagne oliven, anses 100 kg forarbejdede spiseoliven dog at svare til 16,5 kg olivenolie.".

Artikel 2

Denne beslutning er rettet til Den Hellenske Republik.

Udfærdiget i Bruxelles, den 10. december 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 201 af 26.7.2001, s. 4.

(3) EFT L 229 af 25.8.2001, s. 16.
Kommissionens beslutning

af 4. december 2001

om berigtigelse af direktiv 2001/22/EF om prøveudtagnings- og analysemetoder til officiel kontrol af indholdet af bly, cadmium, kviksølv og 3-MCPD i levnedsmidler

(meddelt under nummer K(2001) 3913)

(EØS-relevant tekst)

(2001/873/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 85/591/EØF af 20. december 1985 om indførelse af fælles prøveudtagnings- og analysemetoder til kontrol af levnedsmidler(1), særlig artikel 1, og

ud fra følgende betragtninger:

(1) Kommissionens direktiv 2001/22/EF af 8. marts 2001 om prøveudtagnings- og analysemetoder til officiel kontrol af indholdet af bly, cadmium, kviksølv og 3-MCPD i levnedsmidler(2) fastlægger og harmoniserer de tekniske foranstaltninger vedrørende de prøveudtagnings- og analysemetoder, der skal anvendes i forbindelse med kontrol af de pågældende forurenende stoffer.

(2) Den tekst, der blev offentliggjort i De Europæiske Fællesskabers Tidende, indeholder en fejl med hensyn til den dato, medlemsstaterne skal sætte love administrative bestemmelser i kraft for at overholde direktivets krav.

(3) Det er derfor nødvendigt at berigtige direktiv 2001/22/EF.

(4) Foranstaltningerne i dette direktiv er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

I artikel 3, stk. 1, i direktiv 2001/22/EF, berigtiges "5. april 2003" til "5. april 2002".

Artikel 2

Denne beslutning er henvendt til medlemsstaterne.

Udfærdiget i Bruxelles, den 4. december 2001.

På Kommissionens vegne

David Byrne

Medlem af Kommissionen

(1) EFT L 372 af 31.12.1985, s. 50.

(2) EFT L 77 af 16.3.2001, s. 14.
Kommissionens beslutning

af 3. december 2001

om ændring af Rådets direktiv 90/539/EØF for så vidt angår sundhedscertifikater til brug ved handel inden for EF med fjerkræ og rugeæg

(meddelt under nummer K(2001) 3821)

(EØS-relevant tekst)

(2001/867/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(1), senest ændret ved Kommissionens beslutning 2000/505/EF(2), særlig artikel 34, og

ud fra følgende betragtninger:

(1) Certifikaterne til brug ved handel inden for EF med fjerkræ og rugeæg, der er fastlagt i bilag IV til direktiv 90/539/EØF, indeholder ingen oplysninger om fjerkræs og rugeægs vaccinationsstatus med hensyn til Newcastle disease.

(2) Ifølge erfaringen fra udbrud af Newcastle disease i EF har oplysninger om vaccination enten af fjerkræet selv eller af forældreflokken, som de daggamle kyllinger eller rugeæggene kommer fra, særlig værdi for de epidemiologiske undersøgelser.

(3) Der bør indsættes oplysninger om vaccination mod Newcastle disease i de sundhedscertifikater, der anvendes ved handel inden for EF med fjerkræ og rugeæg.

(4) Der bør derfor foretages ændringer i direktiv 90/539/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag IV til direktiv 90/539/EØF affattes som angivet i bilaget til denne beslutning.

Artikel 2

Denne beslutning gælder for levende fjerkræ og rugeæg, som der udstedes sundhedscertifikat for fra den 1. januar 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. december 2001.

På Kommissionens vegne

David Byrne

Medlem af Kommissionen

(1) EFT L 303 af 31.10.1990, s. 6.

(2) EFT L 201 af 9.8.2000, s. 8.

BILAG

'

BILAG IV

SUNDHEDSCERTIFIKATER TIL BRUG VED HANDEL INDEN FOR EF

(Standardformular 1 til 6)

>PIC FILE= "L_2001323DA.003101.TIF">

>PIC FILE= "L_2001323DA.003201.TIF">

>PIC FILE= "L_2001323DA.003301.TIF">

>PIC FILE= "L_2001323DA.003401.TIF">

>PIC FILE= "L_2001323DA.003501.TIF">

>PIC FILE= "L_2001323DA.003601.TIF">
Kommissionens beslutning

af 30. november 2001

om EF-tilskud til dækning af Frankrigs udgifter til udarbejdelse af en EF-fortegnelse over vindyrkningsarealer

(meddelt under nummer K(2001) 3811)

(Kun den franske udgave er autentisk)

(2001/862/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2392/86 af 24. juli 1986 om udarbejdelse af en fællesskabsfortegnelse over vindyrkningsarealer(1), senest ændret ved forordning (EF) nr. 1631/98(2), særlig artikel 9, stk. 3,

efter høring af Komitéen for Den Europæiske Udviklings- og Garantifond for Landbruget, og

ud fra følgende betragtninger:

(1) I henhold til artikel 9, stk. 1, i forordning (EØF) nr. 2392/86 dækker EF 50 % af de faktiske omkostninger ved udarbejdelsen af EF-fortegnelsen over vindyrkningsarealer i medlemsstaterne og investeringer i edb-udstyr, der er nødvendige for forvaltningen af fortegnelsen.

(2) Frankrig har i henhold til artikel 9, stk. 3, i samme forordning fået udbetalt forskud. Disse trækkes fra det samlede EF-tilskud.

(3) I henhold til artikel 9, stk. 4, i samme forordning gælder artikel 8 og 9 i Rådets forordning (EF) nr. 1258/1999(3) for EF-finansieringen af udarbejdelsen af fortegnelsen.

(4) Frankrig har sendt Kommissionen de dokumenter, der er nødvendige for at afgøre, hvor stort et tilskud der kan ydes til dækning af udgifterne til udarbejdelsen af fortegnelsen.

(5) Kommissionen har foretaget den kontrol, der kræves i henhold til artikel 9, stk. 2, i Rådets forordning (EØF) nr. 729/70(4) og (EF) nr. 1258/1999.

(6) Ved kontrollen har det vist sig, at en del af de udgifter, som Frankrig har opgivet, ikke opfylder de betingelser, der er fastsat i retsforskrifterne og derfor ikke kan finansieres af EF.

(7) Frankrig fik den 25. oktober 2001 meddelelse om vurderingen af, hvilke beløb der kan tages i betragtning, og hvilke beløb der må afvises, fordi de ikke er i overensstemmelse med EF-reglerne -

VEDTAGET FØLGENDE BESLUTNING:

Artikel 1

EF yder et tilskud til dækning af Frankrigs udgifter til udarbejdelse af EF-fortegnelsen over vindyrkningsarealer på det beløb, der er anført i tabellen i bilaget til denne beslutning.

Artikel 2

Denne beslutning er rettet til Den Franske Republik.

Udfærdiget i Bruxelles, den 30. november 2001.

På Kommissionens vegne

Franz Fischler

Medlem af Kommissionen

(1) EFT L 208 af 31.7.1986, s. 1.

(2) EFT L 210 af 28.7.1998, s. 14.

(3) EFT L 160 af 26.6.1999, s. 103.

(4) EFT L 94 af 28.4.1970, s. 13.

BILAG

>TABELPOSITION>